Diari Oficial de la Generalitat Valenciana


Sumari del DOGV 8095, del 31-07-2017 (2017/7032)

RESOLUCIÓ de 26 de juliol de 2017, del sotssecretari, per la qual es proveeix pel sistema de lliure designació el lloc número 28377, cap de servei de gestió econòmica i pressupostària, anunciat en la convocatòria número 27/2017, de 16 de juny, de 2017.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/7032


Data del document
:   26-07-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * funcionari

RESOLUCIÓ de 26 de juliol de 2017, del sotssecretari, per la qual es proveeix pel sistema de lliure designació el lloc número 28069, cap de servei de gestió econòmica i pressupostària, anunciat en la convocatòria número 27/2017, de 16 de juny, de 2017. [2017/7032]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la Convocatòria número 27/2017, de 16 de juny (DOGV 8084, 14.07.2017), pel procediment de lliure designació, del lloc número 28853, cap de servei de gestió econòmica i pressupostària, de naturalesa funcionarial, adscrit a la Sotssecretaria de la Vicepresidència i Conselleria d'Igualtat i Polítiques Inclusives.  
Considerant que dins del termini, conferit per la convocatòria, per a la presentació d'instàncies, s'ha rebut una única sol·licitud de participació, concorrent en la interessada els requisits exigits per a la cobertura del lloc, i que la documentació aportada per la mateixa, relativa al seu historial professional de competències i capacitats, per la seua experiència en gestió econòmica, comptable i pressupostària, així com per la seua formació específica dins d'aquest àmbit, resulta idònia per l'adjudicació del lloc oferit amb caràcter definitiu, tenint en compte, a més, que es tracta de la mateixa persona que actualment realitza aquestes funcions amb caràcter provisional.  
De conformitat amb el que disposen els articles 99.1 i 102 de la Llei 10/2010, de 9 de juliol, de la Generalitat d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar M.ª Amelia Aguilar Agustín, funcionària de carrera del grup A1, amb NRP 96291922I6, com cap de servei de gestió econòmica i pressupostària, lloc número 28096, grup A1, complement de destinació nivell 28 y complement específic E050.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nou destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu en la circumscripció del qual tinga el demandant el seu domicili corresponent, en el termini de dos mesos, a comptar de l'endemà de la seua publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna per a la defensa dels seus interessos.  
  
València, 26 de juliol de 2017.- El sotssecretari, p. d. (R 29.02.2016, DOGV 7736, 08.03.2016): Francesc Gamero Lluna.